Likumprojekts

**Grozījums Invaliditātes likumā**

Izdarīt Invaliditātes likumā (Latvijas Vēstnesis, 2010, 91., 205.nr.; 2011, 117.nr.; 2012, 157., 192.nr.; 2016, 108., 200.nr.: 2018. 225.nr., 2019. 240.nr.) grozījumu un papildināt pārejas noteikumus ar 9.punktu šādā redakcijā:

“9. Ja personai laika periodā, kamēr visā valstī ir izsludināta ārkārtas situācija vai trīs mēnešu laikā pēc ārkārtas situācijas atcelšanas vai noteiktā termiņa beigām, beidzas Valsts komisijas iepriekš izdotā administratīvā akta darbības termiņš un nav iesniegti nepieciešamie dokumenti invaliditātes ekspertīzes veikšanai, minētā administratīvā akta darbības termiņš pagarinās uz laiku līdz sešiem mēnešiem, bet ne ilgāk kā līdz jauna administratīvā akta izdošanai konkrētās personas lietā.”

Likums stājas spēkā nākamajā dienā pēc tā izsludināšanas.

Labklājības ministre R.Petraviča

D.Grabe, 67021594

Daina.Grabe@lm.gov.lv